Objavljeno kog datuma stiže 100 evra na račun - Sputnjik Srbija\n00:24 02 Mart 2021\n17:21 04.05.2020 (osveženo 18:20 04.05.2020) Preuzmite kraći link\nPravo na 100 evra pomoći iz Paketa mera ima oko 5,5 miliona građana Srbije.\nMinistarstvo finansija omogućiće svim građanima koji imaju pravo na ovaj iznos i žele da novac dobiju, da se za njega prijave elektronskim putem preko portala Uprave za trezor, ili putem telefona.\nBroj telefona biće objavljen pred 15. maj, kada počinje da radi kontakt centar, prenosi Tanjug.\nPrilikom poziva ili onlajn prijave biće neophodno da ostavite ime i prezime, broj lične karte i matični broj, kao i ime banke u kojoj već imate račun, ili u kojoj želite da vam namenski račun bude otvoren, podsećaju iz Ministarstva finansija.\nKako je ranije najavljeno, program od 100 evra za sve građane Srbije ima za cilj da se podstakne potrošnja.\n-Penzionerima 100 evra automatski, ostali da se prijave telefonom\n-„Nema ništa prostije“: Vučić objasnio kako do 100 evra državne pomoći\nnovac, Srbija, pomoć


Đurić: Srpska lista će morati da otvori vrata za sve ljude sa Kosova, možda i one iz prošlosti sa različitim stavovima - Infobrif\nĐurić: Srpska lista će morati da otvori vrata za sve ljude sa Kosova, možda i one iz prošlosti sa različitim stavovima\nObjavljeno 24.05.2019. u 14:13\nBEOGRAD – Direktor Kancelarije za KiM Marko Ðurić preneo je da je na današnjem sastanku sa 140 političkih predstavnika Srba i najznačajnijih institucija Srbije na KiM doneto sedam zaključaka po pitanju aktuelne situacije na KIM, među kojima je i da nema dijaloga Beograda i Prištine dok se ne ukinu takse.\n„Da je jedinstvo naroda na KiM i države neraskidivo i da su izbori jasna poruka svima u Prištini i međunarodnoj zajednici da je tu vezu nemoguće prekinuti bez obzira na pritiske“.\nDrugi zaključak je da posle te pobede na izborima, kako je rekao predsednik Aleksandar Vučić, ne sme da bude „spavanje na lovorikama“ i hvalisanja, rekao je Ðurić.\n„I da ćemo do završetka sastanka najavljenog za početak jula u Parizu, pratiti situaciju pažljivo. Ako ni do tada ne bude povlačenja jednostranih taksi Prišitne, da će Srbija preduzeti vrlo energične, oštre i efikasne mere protiv predstavnika institucija u Prištini, koji će biti ciljane na interese separatista, ali takve da se izbegnu negativne posledice za Srbe na KiM. Apelovano je, takođe, na predstavnike međunarodne zajednice da doprinse smanjivanju mogućnosti eskalacije“.\n„Izražena je nada da će međunarodna misija sprovoditi svoj mandat kako da do nasilnih scenarija nikada ne bi došlo. Ponovljena je iskrena rešenost Srbje da na miran način rešava probleme, ali i čelična odlučnost da se sprski narod na KiM zaštiti od svake evenetualne namere da ga više ne bude“, naveo je Ðurić.\nAleksandar VučićSastanakSrbi sa KosovaZaključci\nAna Ivanović ovom fotografijom objavila prelepu vest: „Naša srca pucaju od radosti“ (FOTO)


Sportske.net - Minhenski Bajern pandan za Zvezdinu transformaciju!\nMnogo se prašine podiglo nakon izjave premijera Srbije Aleksandra Vučića u kojoj je predsednik Vlade optužio čelnike Crvene zvezde da su od izborne Skupštine napravili cirkus a da pritom niko nije predložio konkretna rešenja za izlazak iz krize.\nDan nakon pomenute izjave Zvezda je reagovala zvaničnim saopštenjem a potpredsednik Kokeza je požurio da poruči kako je premijer u pravu te da je privatizacija neminosvnost ka kojoj se mora ići.\nTokom nedelje nismo imali prilike da čujemo stav generalnog direktora FK Crvena zvezda Zvezdana Terzića koji je pred vikend dao intervju za dnevni list "Danas" u kojem je objasnio vide transforamcije koji bi Zvezdu trebalo da izvuče iz provalije.\n"Dok sam bio na čelu Zajednice, Ministarstvu omladine i sporta smo dostavili predlog nacrta zakona o privatizaciji, a i sada u Crvenoj zvezdi insistiramo na svojinskoj transformaciji. Ali, da bi se to dogodilo, prvo mora da se promeni zakon, ili da se donesu odredbe koje bi regulisale pitanje privatizacije" objasnio je Terzić.\nGeneralni direktor Crvene zvezde dodao je da je prilikom formiranja Upravnog odbora posebno apostrofirana važnost izmene zakona kako bi se došlo do željenog modela transforamcije posrnulog giganta.\n"Razradili smo transformaciju po tzv. nemačkom modelu, po kome je recimo profesionalni pogon Bajerna iz Minhena akcionarsko društvo i zna se ko su vlasnici. Oni imaju 200.000 članova, a da bismo išli tim putem moramo da povratimo izgubljeno poverenje zvezdaške javnosti. Poverenje se godinama i decenijama stiče, ali se u trenutku ruši" istakao je Terzić.\nBivši predsednik Fudbalskog saveza Srbije objasnio je da je Zvezda finansijski razvaljena i da bilo koji pojedinac neće biti u stanju da je podigne na noge bez svežeg kapitala.\n"Bez upliva privatnog kapitala biće teško bilo šta da uradimo. Moramo da se ponašamo tržišno i da onaj ko daje pare i odlučuje. Dakle, neophodan nam je strateški partner, strane investicije i transformacija u akcionarsko društvo" ponovio je generalni direktor crveno-belih.\nKao deo paketa prinudnih mera planirano je i smanjenje budžeta i racionalizacije u radnoj zajednici ali i pored svega niko ne može da garantuje da će pripremljeni planovi uroditi plodom.\n"Kao profesionalac, suočen sa nametnutim prevelikim očekivanjima. Naša misija je da spašavamo Zvezdu, jer se nalazi pred gašenjem. Iako je Crvene zvezda devastirana, imamo ideju kako to da uradimo. Situacija je izuzetno teška. Imamo detaljan plan i verujemo da je ostvarljiv, ali ako ne bude sve išlo kako želimo, onda ćemo biti prinuđeni da aktiviramo rezervni plan" zaključio je Zvezdan Terzić.\nCekajte ljudi.Pa zar nije ovaj covek suspendovan na 6 meseci?? Kakva je ovo sprdnja?


Primenjuje se na: SharePoint Online Office za preduzeća Office 365 administrator Office 365 Small Business Office 365 Small Business administrator Office 365 kojim upravlja 21Vianet Office 365 kojim upravlja 21Vianet – Small Business administrator Office 365 kojim upravlja 21Vianet – administrator SharePoint Online kojim upravlja 21Vianet SharePoint Online Small Business Još... Manje\n(Želite da delite čitavu lokaciju?)\n(Opcionalno) Kliknite na padajuću listu da biste promenili tip veze. Otvara se okno sa detaljima, gde možete promeniti ko može da pristupi vezi i da li osobe mogu da uređuju stavku koju delite.\nOsobe u <vaša organizacija> omogućava svima u organizaciji pristup vezi, bilo da su je primili direktno od vas ili im je vezu prosledio neko drugi.\nAko Administratori lokacija imaju nije ograničena vlasnicima lokacija za deljenje, svi korisnici sa dozvolama za uređivanje datoteku ili fasciklu možete da delite te datoteke ili fascikle sa drugim osobama tako što ćete kliknuti na dugme deli ili Kopiraj vezu. Korisnici koji nemaju dozvole za uređivanje možete da koristite Kopiraj vezu da biste dobili vezu koja će raditi za korisnike koji su već imate dozvole za datoteku ili fasciklu.\nImam drugi pitanje\nNe pronađete svoj odgovor? Probajte da objavite pitanje u Microsoft zajednice.


Sve više turista iz BiH u Crnoj Gori | Visokoin.com\n-Lani je zabilježen dolazak 178.000 turista iz BiH u Crnu Goru i oni su ostvarili 1.040.000 noćenja. U strukturi noćenja inostranih gostiju, turisti iz BiH zauzimaju treće mjesto, iza državljana Srbije i Rusije – rekla je Banjević na današnjoj promociji crnogorske turističke ponude, koju je u Banjoj Luci organizovala Turistička organizacija Podgorice, u saradnji s lokalnim turističkim organizacijama Budve, Bara, Tivta i Žabljaka.\n-Nadamo se da ćemo ove godine zabilježiti, ako ne rast broja turista s bh. područja, onda da to bar bude na nivou prethodne godine – navela je ona.\n-U pet nacionalnih parkova Crne Gore može da se uživa u planinarenju, biciklizmu, raftingu, posmatranju ptica…- istakla je Banjević.


Ekonomski fakultet uspostavio saradnju sa kompanijom Zepter (FOTO) | InfoKG - Gradski portal - Kragujevac - Najnovije vesti\nEkonomski fakultet uspostavio saradnju sa kompanijom Zepter (FOTO)\n15:00 | Petak, 22 03 2019\nEkonomski fakultet kragujevačkog Univerziteta uspostavio je saradnju sa kompanijom Zepter International. Na taj način, studentima ove visokoškolske ustanove biće omogućena stručna praksa u kompaniji Zepter, a nakon studija i eventualno zaposlenje.\nProtokol o saradnji potpisali su dekan Ekonomskog fakulteta, Petar Veselinović i direktor prodaje kompanije Zepter International, Dragan Milošević.\n“Mi kao kompanija, koja 30 godina svojim proizvodima i uz 100.000 konsultanata, koliko je trenutno zaposleno na globalnom nivou, na neki način, unpređujemo kvalitet života porodica širom sveta, danas činimo korak više. Omogućićemo u narednom periodu studentima kragujevačkog Ekonomskog fakulteta da karijeru počnu da grade u kompaniji Zepter. Prvenstveno u toku studiranja kroz praksu i obuku, a nakon završetka studija kroz zasnivanje radnog odnosa”, izjavio je direktor prodaje kompanije Zepter International, Dragan Milošević.\nNa Ekonomskom fakultetu očekuju da će saradnja sa Zepterom biti uspešna i da će predstavljati najbolji primer spajanja teorije i prakse.\n“Potpisivanjem ovog protokola otvara se prostor za našu dvosmernu saradnju. To znači da i fakultet sebe pozicionira sa svojim studentima i svemu onome što oni treba naknadno, uz teorijska znanja, i praktično da nauče u ovakvim kompanijama. Sa druge strane, da kompanija Zepter u saradnji sa fakultetom organizuje određene seminare i prezentacije proizvoda, ali i da, na obostrano zadvoljstvo, realizujemo zajedničke projekte i širimo poslovanje i edukaciju i na prostoru Centralne Srbije”, kaže dekan Ekonomskog fakulteta, Petar Veselinović.\nU kompaniji Zepter International očekuju da će ova saradnja dati izvanredne rezultate u narednim godinama. Naglašavaju da im je zadovoljstvo što će na ovaj način doprineti uspehu studenata Ekonomskog fakulteta u njihovoj budućoj profesionalnoj karijeri.\n“Smatramo da je veoma važno i da je velika privilegija da studenti završnih godina ovog fakulteta dobiju mogućnost obavljanja prakse, pa i eventualnog zapošljavanja u jednoj kompaniji, kakva je Zepter International. Naša kampanja zaštite života ljudi širom sveta je jedinstvena na globalnom nivou i bazira se na konstantnoj edukaciji i zapošljavanju novih generacija specijalizovanih menadžera. Zbog toga smatramo da upravo Ekonomski fakultet stvara te nove generacije menadžera i da će neko od njih postati deo kompanije Zepter i nastaviti da širi misiju ‘Živi zdravo, živi duže’”, rekla je PR kompanije Zepter International, Katarina Janićijević.\nPodsetimo i da je, pored kompanije Zepter International, Ekonomski fakultet kragujevačkog Univerziteta poslednjih godina uspostavio saradnju sa brojnim ustanovama i institucijama. U ovoj visokoškolskoj ustanovi kažu i da su potpisali protokol o saradnji sa svim poslovnim bankama i većinom osiguravajućih kompanija.\n“U poslednjih godinu dana akcenat stavljamo na realni sektor ekonomije, dakle, na kompanije gde će studenti, takođe, imati prostora i za praksu i da nešto novo nauče u realnom sektoru ekonomije. Dosadašnjim rezultatima sam zadovoljan, ali uvek može bolje”, izjavio je dekan Ekonomskog fakulteta, Petar Veselinović.\nNa Ekonomskom fakultetu najavljuju da će u narednom periodu probati da sa kompanijama, poput Zeptera, ostavre saradnju i da od naredne akademske godine započnu sa realizacijom iste, a sve u cilju da se unapredi edukacija studenata i da nakon studija lakše dođu do posla.\nEkonomski fakultet ozvaničio saradnju sa GTO Kragujevac 11:00\nEkonomski fakultet uspostavio saradnju sa Regionalnom agencijom za ekonomski razvoj Šumadije i Pomoravlja 12:00


Putin uzvraća Trampu: "Sasvim je normalno da EU želi SOPSTVENU VOJSKU"\nRuski predsednik Vladimir Putin izjavio je danas u Parizu da je normalno da jedan moćni ekonomski blok kao što je Evropska unija želi da samog sebe vojno brani.\nPutin je to rekao dva dana pošto je američki predsednik Donald Tramp u tvitu opisao kao "veoma uvredljiv" poziv francuskog predsednika Emanuela Makrona na formiranje evropske vojske.\n- Evropa je moćan ekonomski entitet, moćna ekonomska unija, i sasvim je normalno što želi da bude nezavisna, sama sebi dovoljna i suverena kad je reč o odbrani i bezbednosti - rekao je Putin u današnjem intervjuu za TV RT u Parizu, gde prisustvuje ceremoniji obeležavanja kraja Prvog svetskog rata.\nMakron: Ne uzimajte mir zdravo za gotovo\nTIHI ŠAPAT SA KOLINDOM Šta je Makron rekao hrvatskoj predsednici na početku ceremonje u Parizu?\nAmerički predsednik Donald Tramp ocenio je u petak kao "veoma uvredljiv" predlog predsednika Francuske Emanuela Makrona da Evropa treba da gradi sopstvenu vojsku kako bi se zaštitila od SAD, Kine i Rusije.\n- To je veoma uvredljivo, ali možda bi Evropa prvo trebalo da plati svoj pravedni udeo u NATO-u, koji SAD u velikoj meri subvencionišu - napisao je Tramp na svom nalogu na Tviteru, nakon što je stigao u Francusku.\n- Moramo se zaštititi od Kine, Rusije i čak Sjedinjenih Američkih Država - rekao je on tada francuskom radiju.\nEvropa bi da razvija vojsku, ali joj NATO STOJI NA PUTU\nPUTIN O TRAMPU "Povlačenjem vojske pokušava da ispuni predizborna obećanja"\nPutin: Povući ćemo se iz Sirije, ako Damask to zatraži\nPeskov: Odnosi Putina i Zelenskog NISU SENZACIONALNI\nRuski predsednik Vladimir Putin i njegov ukrajinski kolega Vladimir Zelenski uspostavili su kontakt, ali odnosi "nisu senzacionalni", rekao je portparol Kremlja Dmitrij Peskov.


Glas Amerike: Američka ulaganja neće imati efekta ako su carine i dalje na snazi - Radio Kontakt Plus\nGlas Amerike: Američka ulaganja neće imati efekta ako su carine i dalje na snazi\n20:42, 11.02.2020Izvor: Glas Amerike\nAmbasador Ričard Grenel jasno je predočio političkim liderima Kosova i Srbije da američka ulaganja neće imati očekivan efekat ukoliko su carine i dalje na snazi, izjavio je za Glas Amerike Dik Kastin, portparol specijalnog izaslanika Bele kuće za dijalog Beograda i Prištine.\nKastin je ukazao da Grenel neprekidno ukazuje da carine štete ekonomiji Kosova i šalju lošu poruku privatnom sektoru da Kosovo nije dobro mesto za poslovanje.\n„Vlasnici kompanija unutar Kosova, od kojih su neke i američke, informisali su ga da carine štete njihovom poslovanju. Njihova zamena drugim vidom barijera, nazivajući ih recipročnim, biće kontrapodruktivno u otvaranju radnih mesta za mlade“, poručio je Kastin u pisanom odgovoru na pitanje Glasa Amerike.\nPrethodno je sam Grenel na društvenoj mreži Tviter objavio da se tarife moraju ukinuti kako bi investicije ostvarile efekat.\n„To je od suštinskog značaja“, napisao je Grenel.\nPrethodno je novoizabrani premijer Kosova Aljbin Kurti u intervjuu Glasu Amerike, po preuzimanju dužnosti, rekao da nova vlada Kosova ima za cilj da ukine takse na srpsku robu pošto se prema Srbiji uvede mera reciprociteta. Nije međutim detaljnije obrazložio šta bi to tačno moglo značiti, ukazavši da je za normalizaciju odnosa potrebno međusobno poštovanje.\nInače, dijalog Beograda i Prištine o normalizaciji odnosa dve strane, koje moderira Evropska unija, blokiran je od momenta kada su kosovske vlasti uvele carine – a taj potez obrazložen je kao kontramera međunarodne inicijative srpskih vlasti za povlačenjem priznanja nezavisnosti Kosova i ometanjem članstva u organizacijama poput INTERPOL-a i UNICEF-a.\nBlokada je delimično probijena značajnijim angažmanom Sjedinjenim Državama, odnosno ambasadora Ričarda Grenela i Roberta O’Brajena, savetnika američkog predsednika Donalda Trampa za nacionalnu bezbednost, koji su posredovali načelnim sporazumima koje su Srbija i Kosovo postigli o uspostavljanju aviolinije između Beograda i Prištine, kao i železničkoj saradnji dve strane.\nTagovi: TakseRičard Grenel


Predsjednica Republike Srpske i predsjednik Vlade Crne Gore ozvaničili ukidanje naplatne rampe na magistralnom putu Trebinje – Herceg Novi – Predsjednik Republike Srpske | Željka Cvijanović\nPredsjednica Republike Srpske i predsjednik Vlade Crne Gore ozvaničili ukidanje naplatne rampe na magistralnom putu Trebinje – Herceg Novi\nPredsjednica Republike Srpske Željka Cvijanović i predsjednik Vlade Crne Gore Zdravko Krivokapić ozvaničili su danas ukidanje naplatne rampe na magistralnom putu Trebinje – Herceg Novi.\nPredsjednica Republike izjavila je nakon ozvaničenja da je ukidanje putarine na putnom pravcu između Trebinja i Herceg Novog veliki poduhvat u funkciji bolje saradnje, razumijevanja i olakšica za građane i privredu.\nPredsjednica Cvijanović je rekla da ukidanje putarine mnogo znači u finansijskom smislu posebno za građane ili privredu lokalnog karaktera s obzirom na to da su to ljudi koji češće prelaze granicu i odlaze na crnogorsko primorje.\n“Mi smo upućeni jedni na druge i ovo je način da pokažemo da ta upućenost ne smije da trpi bilo kakvu barijeru. Zaista sam zahvalna, mislim da je ovo veliki gest”, istakla je predsjednica Cvijanović.\nPredsjednica Srpske je istakla da veoma cijeni ovaj gest Crne Gore, koji će mnogo značiti i za građane i privredu.\n“Ovo je gest koji se uklapa u naše dobre prijateljske odnose u kojima želimo da uklanjamo barijere, a ne da ih postavljamo. Mislim da je ovo pravi način da se tako nešto postigne”, rekla je predsjednica Cvijanović.\nPredsjednica Republike je istakla zajednički rad na uklanjanju infrastrukturnih barijera i dodala da će biti projekata koji će značiti bolje povezivanje i bolju saobraćajnu i putnu komunikaciju.\n“Isto tako razmišljamo i srećna sam što je najavljeno da će se nakon mnogo godina revitalizovati avio–linija koja je bila na relaciji Banjaluka-Tivat”, rekla je predsjednica Cvijanović.\nTo će, kako je ocijenila, mnogo značiti za turizam Crne Gore, ali i za Republiku Srpsku i BiH, zato što će biti ostvarena dvosmjerna komunikacija, koja će biti olakšana.\nPredsjednica Cvijanović je istakla opredjeljenje da odnosi između Srpske i Crne Gore budu kvalitetni i dobri, pogotovo da se povežu infrastrukturno i ojača privreda, kao i da se pojača političko razumijevanje.\nPredsjednica Srpske je ocijenila da predstoji mnogo rada da se popravi nivo spoljnotrgovinske razmjene, istakavši da je loša infrastruktura ili loša povezanost jedan od najvećih problema, odnosno prepreka podizanja nivoa te razmjene.\nPredsjednica Cvijanović je naglasila da je ovo danas veliki dan i početak uklanjanja raznih barijera, početak nekog novog vremena u kojem Republika Srpska i Crna Gora žele tijesno da sarađuju i da to bude na dobrobit građana i Srpske i Crne Gore.\n“Mislim da ćemo ruku pod ruku sarađivati i u budućnosti i da će od toga naši građani imati samo korist”, naglasila je predsjednica Republike i dodala da Srpska ima mnogo toga da ponudi crnogorskim, ali i evropskim turistima, bilo da je riječ o zimovanju, vjerskom turizmu, ekstremnim sportovima, banjskim centrima.\nPredsjednica Cvijanović je istakla da su ljudi iz Republike Srpske usmjereni na crnogorsko primorje, ali da ima i toliko toga što može da se otkrije u Srpskoj.\n“Ako to privlači evropske turiste, zašto ne bi privuklo naše komšije, braću iz okruženja”, rekla je predsjednica Cvijanović.\nOzvaničenju ukidanja putarine na putnom pravcu između Trebinja i Herceg Novog prisustvovali su i ministar spoljne trgovine i ekonomskih odnosa u Savjetu ministara Staša Košarac, gradonačelnik Trebinja Mirko Ćurić i predsjednik Opštine Herceg Novi Stevan Katić.\nNakon ozvaničenja ukidanja putarine, predsjednica Republike prisustvovala je radnom ručku sa predsjednikom Vlade Crne Gore i predsjednikom Opštine Herceg Novi.


Srednja škola u Srbiji biće obavezna, predviđeno je Nacrtom strategije obrazovanja 2030., kaže ministar prosvete Mladen Šarčević.\nNaveo je da je znatno povećan broj učenika koji po završetku osnovne škole upisuju srednju. Samo pre tri i po godine, kaže, srednju školu je upisivalo 85 odsto svršenih osnovaca, dok danas upisuje 95 odsto. Tako je broj dece koja ne nastavljaju školovanje posle osnovne škole, smanjen sa 15 na pet odsto.\n„I pored ogromnih sredstava koje mnoge zemlje ulažu, za takvo smanjenje potrebno je bar deset godina”, rekao je Šarčević.\nMinistar navodi kao veliki potencijal dvogodišnje srednje obrazovanje koje obuhvata oko četrdeset zanimanja, među kojima su viljuškar i servirka. Ta zanimanja, kako je rekao, mogu da budu zanimljiva onima koji ne žele da nastave dalje školovanje.\n„Zemlje koje imaju obuhvat dece srednjim obrazovanje 95 odsto smatraju da im je ispunjen plan. Mi ćemo obuhvat dodatno povećati afirmativnim merama koje su predviđene za učeničke domove i sa mrežom novih profila”, naveo je ministar.\nJavna rasprava o Nacrtu strategije obrazovanja 2030 počinje 13. februara i to predstavljanjem u kom pravcu je planirano da se razvija predšskolsko i osnovno obrazovanje.\nTagovi :Ministarstvo prosvete, Mladen Šarčević, obavezna srednja škola, obrazovanje, srednja škola


Mladenović četvrti na Balkanu, centimetar od evropske norme | Ritam Grada - vesti Kragujevac\nMladenović četvrti na Balkanu, centimetar od evropske norme\n- Igor Lazarević - Jul 4, 2016\nTalentovani atletičar kragujevačkog Parka, Mihailo Mladenović, osvojio je četvrto mesto u troskoku, na Balkanskom prvenstvu za mlađe juniore, održanom u Kruševcu.\nMladenović je postepeno podizao daljinu, da bi najbolji rezultat ostvario u poslednjoj seriji – 14,44 metara, što je samo centimetar slabije od norme za Evropsko prvenstvo.\nProsto je neverovatno da je Mihailo u svojoj zemlji na ovakav način ostao bez plasmana na smotru najboljih mladih atletičara Evrope, ali je još jednom pokazao da je ispred njega svetla budućnost.\n– Uz, nadamo se, više podrške Grada Kragujevca, možemo u budućnosti očekivati ne samo norme, nego sasvim realno i medalje sa najvećih takmičenja. Pravo je čudo da Mihailo nije došao do norme, s obzirom na to koliko je samo skokova napravio izbegavajući lopte dok je radio u improvizovanoj „teretani“ hale „Park“ dok odbojkaši i košarkaši u isto vreme treniraju pored nas ili preskačući ogradu gradskog stadiona da bi na njemu radio – u šali kaže njegov otac i trener, bivši balkanski prvak na 400 metara, Dragan Mladenović Čale.\nMihailo je ovim rezultatom pomogao Srbiji da zauzme treće mesto u konkurenciji 14 država, a zanimljivo da je razlika između naše zemlje i četvrtoplasirane Rumunije jednaka upravo broju njegovih bodova. Pobedila je Turska, a pobedničko postolje upotpunila je Grčka.


Žuljević: Rasprodaja državne imovine glavni prioriteti Vlade FBiH\nAner Žuljević, delegat Socijaldemokratske partije BiH u Domu naroda Parlamenta FBiH, kaže da je sadašnja vlast na samom početku svog rada pokazala da se ne može pohvaliti ozbiljnim radom na provođenju bilo kakvih reformi, te je više nego očigledno kako za takve poteze nemaju dovoljnih kapaciteta.\n„Iako smo u SDP-u odlučili da ne komentarišemo rad aktuelne Vlade FBiH prije isteka tradicionalnih stotinu dana rada, netransparentni i štetni potezi stranaka koje čine novu vladu, natjerali su nas, da u cilju zaštite javnog interesa i imovine građana FBIH, počnemo sa kritikama i prije isteka ovog roka.\nVidjeli smo da se Vlada FBiH raspala u prvih dva mjeseca i da, do sada, nije uspjela riješiti nijedan gorući problem u FBiH, osim što su krenuli u rasprodaju državnih kompanija i ušminkavanje djelovanja federalnih institucija kroz njihovo puko integrisanje i funkcionalno obesmišljavanje. Za to vrijeme, problemi građana FBiH se svakim danom gomilaju, sve su češći protesti pred zgradom Vlade FBiH, a ministrima bez parlamentarnog legitimiteta iz reda SDA i HDZ su najbitnija rješavanja kadrovskih križaljki.\nVlada, koja nema većinu u parlamentu, želi dati na prodaju državne kompanije, a da, pritom, taj proces nije ni najavila zastupnicima u Federalnom parlamentu. Jedna trećina podrške zastupnika u parlamentu ne daje legitimitet nikome da donosi bilo kakve strateške odluke, kao što je prodaja državnog kapitala u državnim firmama.\nTakvi potezi su očigledno vođeni ličnim interesima partijskih pojedinaca, politički neodgovorni, zakonski upitni i drastično se razlikuju od mandata Vlade FBiH u čijem radu je učestvovao SDP BiH i koja je tada sve strateške odluke usmjeravala prema Parlamentu i konačan sud o njima je davao Parlament.\nS obzirom da se radi o imovini svih građana Federacije BiH, pogotovo u situaciji kad imamo manjinsku vladu, o ovim odlukama svoj konačan stav moraju dati zastupnici u Federalnom parlamentu.\nOsim članova Vlade FBiH i Vijeća ministara BiH, još niko zvanično nije vidio šta sadrži famozna, očigledno tajna, Reformska agenda. SDP BiH podržava sve ono što proizilazi iz teksta britansko-njemačke Inicijative, ali je jako neozibljno od sadašnje vladajuće koalicije na federalnom i državnom nivou da Reformsku agendu nije predočila, prije svega javnosti, pa i ostalim parlamentarnim strankama“, smatra Žuljević.\nŽuljević: Sporazum o Mostaru je fašistički, zanemaruje Srbe i ostale narode\nŽuljević: Policija bez zakonskog ovlaštenja primjenila silu na Uborku


Radio TV Stara Pazova - RK Nova Pazova – Sa novim trenerom u nove pobede\nRK Nova Pazova – Sa novim trenerom u nove pobede\nRK Nova Pazova, osnovan davne 1957.godine, najstariji je muški rukometni klub u straopazovačkoj opštini. Od pre par nedelja rukometaši Nove Pazove treniraju uz novog trenera, sa željom za boljim plasmanom i da što više dece bude u rukometu.\nRukomet možda trenutno nije jedan od najpopularnijih sportova na svetu, ali svakako ima dugu tradiciju.Od 1957.godine rukometnu igru neguju i u Novoj Pazovi, a danas je RK Nova Pazova najstariji muški rukometni klub na teritoriji opštine Stara Pazova. Već treću sezonu RK Nova Pazova takmiči se u najvišem rangu Vojvodine, u Prvoj ligi sever.\nUroš Stikić iz Nove Pazove ima 15 godina i želi da bude rukometni golman.,, Brat mi je trenirao rukomet, došao sam na jednu utakmicu i zaljubio se u rukomet na prvi pogled.,,\nKapiten RK Nova Pazova Dušan Grbić preko deset godina trenira rukomet. ,,Menjao sam klubove, ali sam se vraćao uvek u Novu Pazovu, gde sam i ponikao. Želimo da napravimo neki uspeh, da ya početak ostanemo u Ligi, a dogodine da udjemo u Super B.,,\nU prolećni deo sezone novopazovački rukometaši ulaze sa pojačanjem – starim novim trenerom, koji je više decenija radio sa sportistima u rukometnoj Bundesligi.Kao podrška, u Novu Pazovu vrtio se posle 27 godina i trenutno trenira sve selekcije ovog kluba : ,, Došao sam da probam da pomognem da Nova Pazova i da Vojvodina dobije još jednog dobrog prvoligaša. Ja sad pokušavam da na sve moguće načine uvedem red, rad i disciplinu i da im korigujem slobodne trenutke da više razmišljaju o sportu. Mislim da će uz moju pomoć neki momci odavde da odu u Nemačku,, naglasio je novi trener novopazovčana Mile Malešević.Inače, Malešević je 21 godinu proveo u Nemačkoj, u Prvoj Bundesligi,radio je kao trener golmana sa juniorskom reprezentacijom,brojnim prvoligaškim ekipama, a sada je u aktivnoj penziji.\nSvaka škola ima rukometni teren, ali se danas na tom terenu uglavnom igraju neki drugi popularniji sportovi. Želja rukovodstva RK Nova Pazova je da u ovoj sredini bude više rukometaša:\n,,Nadamo se da ćemo okupiti novu decu, malo animirati naše mesto i ostala mesta, gde smo već krenuli da radimo na animaciji. Ićićemo i u Banovce, i u Staru Pazovu. Vojka već ima svoj klub ali ćemo tražiti i sa njima saradnju,, kaže Milan Ivanić, predsednik RK Nova Pazova.


Bisera Turković: “Svjetska banka i MMF važni partneri BiH na reformskom putu”\nNaslovnica VIJESTI BiH Bisera Turković: “Svjetska banka i MMF važni partneri BiH na reformskom putu”\nU obraćanju, Turković je kazala da BiH cijeni predanost MMF-a i Svjetske banke na razvijanju i usmjeravanju podrške najugroženijim grupama i revitalizaciju ekonomija širom svijeta te podršku firmama da izbjegnu ekonomsku štetu i produbljivanje finansijske krize.\nNaglasila je da je globalna pandemija COVID-19 pokazala da se nijedna zemlja ne može izolovati od drugih te istakla da je MMF potaknuo zdravstvenu potrošnju i povećao nabavku medicinskih uređaja u BiH, ali i drugim zemljama u svijetu.\nTurković je, između ostaloga, kazala i da se BiH oslanja na MMF i Svjetsku banku, kao važne partnere u nastavku pružanja podrške na reformskom putu. Istakla je da se sada potrebno usredotočiti na definisanje prioriteta saradnje s MMF-om i Svjetskom bankom, izvan odgovora na hitne slučajeve pandemije COVID-19.\n“Svakako razumijemo da moramo usmjeriti naše interne procedure kako bismo omogućili bržu ratifikaciju projekata. Nadamo se da ćemo vrlo brzo moći započeti ovaj novi ciklus i razgovore s vašim timom”, kazala je ministrica Turković te potvrdila da su vlasti u BiH spremne organizovati idući sastanak u Sarajevu, koji će dodatno ojačati saradnju sa MMF-om i Svjetskom bankom.\nNa sastanku je, između ostaloga, kazano da COVID-19 nije jedini izazov, te da je potrebno pažnju obratiti i na druge vrste socijalnih i političkih kriza. Naglašeno je da je Svjetska banka podržala 111 zemalja tokom krize, fokusirajući se na socijalnu zaštitu, održive investicije, klimatske promjene i pomoć privatnom sektoru.\nTakođer, Svjetska banka se fokusirala i na razvoj vakcina, ali i stvaranje prilika za ublažavanje odlaska mladih obrazovanih ljudi iz zemalja u razvoju, zaključili su iz Ministarstva vanjskih poslova BiH.\nPrethodni članakPSG se lagano obračunao sa Nimesom na gostovanju, Duljević nije konkurisao za meč\nSljedeći članakStudentica sarajevskog fakulteta izgubila bitku s koronavirusom


ChatOn IM servis ima 100 milion korisnika | Android Market\nChatOn IM servis ima 100 milion korisnika\nChatOn, mobilna platforma za poruke koja stiže od strane kompanije Samsung, udvostručila je bazu svojih korisnika u protekla četiri meseca i sada broji više od sto miliona registrovanih korisnika. Ovaj klijent unapred je instaliran na Samsung telefonima i smart telefonima, pokreće ga Android kao i Bada mobilni operativni sistem kompanije Samsung. Ova platforma dostupna je i za besplatno preuzimanje za druge mobilne platforme, kao što su Apple iOS i RIM BlackBerry. Uprkos tome što je dostupan u 237 različitih zemalja i na 63 jezika, ChatOn beleži najveći porast na teritorijama Indije, Kine i SAD.\nSamsung ukida ChatOn servis\nBy admin • Android vesti • • Tags: Android aplikacija ChatOn, ChatOn, ChatOn IM sevis, Samsung ChatOn\nMobilni telefoni nam “otimaju” privatni život\tĆirilica “oborila” onlajn plaćanje banke


Kosovski premijer Avdulah Hoti i predsednik Srbije Aleksandar Vučić\nViši zvaničnik u američkoj administraciji kazao je za Radio Slobodna Evropa da će uz Grenela, domaćin sastanka biti savetnik za nacionalnu sigurnost Robert Brajan (Robert O'Brien) te da Sjedinjene Države veruju da je napredak u ekonomskim pitanjima ključ za pomak u mirovnom procesu.\n„Srbija nije u poziciji, ali ne bi bilo ni dobro da odbija razgovore. U razgovorima ćemo da učestvujemo, a teme, koliko sam razgovarao sa Grenelom jesu ekonomske teme, ono o čemu smo i do sada razgovarali. To je važno za nas i to su dobre teme“, rekao je predsednik Srbije Aleksandar Vučić, komentarišući najavu sastanka u Vašingtonu 2. septembra.\nVučić je za privatnu TV Pink rekao i da ne zna zašto je Grenel upotrebio termin pregovori umesto razgovori i da je to pitanje za njega, navevši da je stav Srbije da se razgovara sa drugom stranom, a ne državom mada i Sjedinjene Američke Države, brisleska administracija i najveći deo država Evropske unije vide Srbiju i Kosovo kao dve nezavisne države.\n"Drugog septembra sastaćemo se u Beloj kući i sa srpskom stranom razgovarati kao dve nezavisne zemlje o velikim projektima ekonomske saradnje koji će promeniti ekonomsku perspektivu Kosova i regiona. Kosovo je blagoslovljeno prijateljima koje ima", naveo je Hoti u svojoj objavi.\nDirektor Kancelarije za Kosovo Vlade Srbije, Marko Đurić, ocenio je da su poruke kosovskog premijera Avdulaha Hotija o dijalogu Beograda i Prištine kao dijalogu dve nezavisne države "provokativne" i nazvao ih "jeftinim pokušajem stvaranja loše političke klime za razgovore, kako bi se onemogućilo postizanje bilo kakvog dogovora".\nU saopštenju Đurića se ocenjuje da je Hoti na ovaj način "omalovažio domaćine sastanka u Vašingtonu", koji su, kako je naveo, "i pored oficijalnog stava SAD po pitanju samoproglašene nezavisnosti Kosova, svakako svesni da je ta teritorija i de fakto i de jure svetlosnu godinu daleko od istinske nezavisnosti".\nSAD su među prvima priznale nezavisnost Kosova i u izjavama svih zvaničnika Kosovo se tretira nezavisnim.\n"Dijalog o tome kako da se običnim ljudima na Kosovu i Metohiji omogući da žive normalnim životom, bez obzira na kontroverzan i nedefinisan međunarodni status te teritorije, mora se voditi u dobroj veri kako bi imao ikakvog izgleda za uspeh, a Hoti svojim besmislenim frazama ne doprinosi tome", navodi se u saopštenju Đurića.\nĐurić je poručio i da "Hoti i Priština ne žele dogovorna rešenja, jer žive u jalovoj nadi da će, ako uspeju da kupe dovoljno vremena, nastupiti trenutak kada će neko Srbiju primorati da se odrekne dela svoje teritorije - a to se neće dogoditi".\nTači: Zahvalni SAD-u na posvećenosti miru u regiji\nPredsednik Kosova Hašim Tači pozdravio je objavu novog datuma sastanka u Vašingtonu.\n"Zahvalni smo SAD-u za ogromnu posvećenost miru i stabilnosti u regiji", napisao je Tači na Tviteru.\nU međuvremenu, i kosovska ambasadorka u Vašingtonu Vljora Čitaku (Vlora Citaku) je potvrdila da je poziv za dijalog između Kosova i Srbije stigao od izaslanika Bele kuće Ričarda Grenela i savetnika za nacionalnu bezbednost američkog predsednika, Roberta Brajana.\n"Hvala vam što ste se pobrinuli da slobodne i demokratske države uvek mogu da računaju na pomoć SAD", napisala je ona.\nRanije je lider Alijanse za budućnost Kosova Ramuš (Ramush) Haradinaj, koji je deo vladajuće koalicije, pozdravljajući zajedničku deklaraciju između Izraela i Ujedinjenih arapskih emirata, naveo da je potrebna vodeća uloga SAD u postizanju konačnog sporazuma Kosova i Srbije.\n"Kosovu je potrebna vodeća uloga Sjedinjenih američkih država u postizanju konačnog sporazuma sa Srbijom uz uzajamno priznanje unutar postojećih granica", napisao je u petak Haradinaj na svom Facebook profilu.\nEU pozdravila uključivanje SAD u dijalog\nEvropska unija (EU) pozdravlja svako uključivanje trećih strana u naporima kako bi se pomoglo Kosovu i Srbiji da se dogovore o sveobuhvatnoj normalizaciji njihovih odnosa, saopšteno je iz Brisela.\n“Pozdravljamo sve inicijative kao podršku dijalogu pod okriljem EU”, izjavila je za RSE Nabila Masrali, portparolka EU za spoljnu politiku i bezbednosnu politiku.\nS tim u vezi, Masrali je naglasila da je EU primila k znanju najavu američkog izaslanika za dijalog Ričarda Grenela o održavanju sastanka lidera u Beloj Kući.\n“Za EU, Sjedinjene Američke Države su važan partner. Delimo iste ciljeve u regionu i dobrodošla je podrška SAD-a koja nadopunjuje dijalog koji olakšava EU”, izjavila je Nabila Masrali.\nPortpaorlka EU za spoljnu politiku i bezbednost je podsetila da put ka Evropskoj uniji za Kosovo i Srbiju vodi kroz dijalog pod okriljem EU, koja kao facilitator dijaloga od 2011. godine radi sa Beogradom i Prištinom na sveobuhvatnoj normalizaciji njihovih odnosa.\nAmbasada SAD pozdravila najavu sastanka\nAmerička ambasada u Srbiji nazvala je najavu sastanka u Beloj kući "dobrim vestima".\n"Sastanak lidera Srbije i Kosova u @WH (Beloj kući) bi pogurao Briselski dijalog i doneo veću stabilnost ovom regionu", navodi se u objavi ambasade na Tviteru.


Hu Đintao posetio Kapitol Hil\nSenator Džon Keri, kineski predsednik Hu Djintao, lider senatske većina Heri Rid i senatori Ričard Lugar i Džon Mekejn na Kapitol Hilu 20. januara 2011.\nDan pošto mu je zdravicama ukazivana počast na svečanom banketu u Beloj kući, kineski predsednik Hu Đintao danas je došao na Kapitol hil gde se našao licem u lice sa nekim od svojih najoštrijih američkih kritičara.\nPredsedavajući Predstavničkog doma Džon Bejner izjavio je da su on i njegove kolege izrazile "snažnu zabrinutost" zbog izveštaja o kršenju ljudskih prava u Kini, uključujući i uskraćivanje verskih sloboda, kao i primenu prinudnog abortusa u okviru politike "jednog deteta po porodici".\nBejner je istakao da je "suzbijanje agresivnog ponašanja Severne Koreje" takodje bilo na dnevnom redu razgovora.\nČlanovi Kongresa izrazili su ogorčenje zbog stanja ljudskih prava u Kini, i aspekata njene politike koji, po mišljenju mnogih zakonodavaca, oduzimaju poslove američkim radnicima. Hu se sastao sa članovima Predstavničkog doma, a zatim posetio Senat.\nInače, dvojica najistaknutijih članova Kongresa - lider većine u Senatu Hari Rid i predsedavajući Predstavničkog doma, Džon Bejner - odbili su pozivnice za sinoćnji svečani banket, na kome su među zvanicama bili mnogi čuveni glumci, političari i muzičari.\nObojica su izjavila da će sačekati današnji dan da se sastanu sa kineskim predsednikom. U Kongresu vlada gnev zbog kineske valutne politike, za koju mnogi veruju da je uzrok odliva američkih radnih mesta, kao i zbog stanja ljudskih prava u Kini.Tokom jednog televizijskog intervjua ove nedelje, Rid je nazvao kineskog predsednika "diktatorom".\nTokom jučerašnje konferencije za štampu, zajedno sa predsednikom Obamom, Hu Đintao je učinio redak ustupak po tom pitanju. Pošto je američki predsednik javno pozvao Kinu da poštuje "opšta prava", kineski predsednik je priznao da "mnogo toga" treba uraditi za poboljšanje ljudskih prava u njegovoj zemlji. Na istoj konferenciji za novinare, Obama je najavio potpisivanje novih poslovnih ugovora sa američkim kompanijama u vrednosti od 45 milijardi dolara, što će omogućiti posao za oko 250 hiljada Amerikanaca.\nPredsednik Obama je u čast kineskog kolege sinoć priredio zvaničnu večeru u Beloj kući kojem su prisustvovale mnoge poznate ličnosti i biznismeni. Predsednik je nazdravio u čast svog gosta.\n“Za naše narode … da zajednički rastu u prijateljstvu … da napreduju u miru i da im se ostvare snovi o budućnosti za njih, njihovu decu i unuke.”\nVeče je proteklo u znaku fanfara i raskoši. Među gostima su bili novinarka Kristijana Amanpur, izvršni direktor Diznija, Bob Ajger, zatim zvezde Džeki Čen i Barbara Strajsend, kao i modna kreatorka Vera Vang.Tema večeri bila je sve što je “suštinski američko”. Po kineskoj želji, slušao se džez, služio se jastog, čak i popularna američka pita od jabuka.\nPreko puta Bele kuće demonstranti su bili tu da podsete svet na kineski odnos prema verskim manjinama i Tibetu, kao i na činjenicu da se dobitnik ovogodišnje Nobelove nagrade za mir nalazi u zatvoru.\nTokom svog boravka u Vašingtonu, predsednik Hu je prema mišljenju američkih zvaničnika – prvi put javno priznao da “još mnogo toga mora da se uradi u Kini u pogledu ljudskih prava”. Međutim, predsednik Obama je akcenat stavio na otvaranje kineskog tržišta.\n“Želimo da vam prodajemo stvari! Želimo da vam prodajemo avione, automobile, softver”, naveo je Obama.\nPredsednik Hu je obećao da će Kina potrošiti 45 milijardi dolara na američke proizvode.\n“Svi su zainteresovani za poslovanje sa Kinom i Kina na to uzvraća povećanjem potrošnje”, objašnjava menadžer marketinga Avram Dič.\nU Beloj kući, u jednom od retkih momenata opuštanjha, predsednik Obama je prokomentarisao navode da bi američki ambasador u Kini, bivši guverner Jute, republikanac Džon Hantsmen, mogao da se kandiduje za predsednika 2012.\n“Siguran sam da će to što je odlično sarađivao sa mnom značajno povećati njegove šanse na izborima unutar republikanske stranke”.\nKasnije danas, kineski predsednik Hu Đintao će održati, kako je rečeno, "važan govor" pred jednim skupom američkih biznismena pre nego što otputuje u Čikago, treći po veličini američki grad. Kineski predsednik će u Čikagu govoriti o kulturnim kontaktima između dve zemlje i prisustvovati jednom svečanom potpisivanju ugovora.


RTS :: U Pranjanima otkriven spomenik britanskoj specijalnoj jedinici\nDruštvo U Pranjanima otkriven spomenik britanskoj specijalnoj jedinici\nčetvrtak, 17. jun 2021, 15:13 -> 15:43\nU okviru Memorijalnog kompleksa Misije Halijard u Pranjanima, otkriven je spomenik posvećen britanskoj specijalnoj jedinici u Drugom svetskom ratu. Otkrivanju spomenika prisustvovali su ministri odbrane Ujedinjenog Kraljevstva i Srbije, Ben Volas i Nebojša Stefanović kao i predstavnici Fondacije Halijard i britanske ambasade u Srbiji.\nNa obnovljen aerodrom na Galovića Polju, odakle su tokom rata evakuisani saveznički piloti, prvi put su sa dva helikoptera sleteli ministri odbrane Ujedinjenog Kraljestva i Srbije.\nSpomenik koji je postavljen u memorijalnom centru posvećen je 77. godišnjici uspešne evakuacije između 29. i 31. maja 1944. godine preko 50 savezničkih vazduhoplovaca oborenih nad Srbijom.\nVazduhoplovci su evakuisani sa improvizovanog aerodroma na Galovića polju u Pranjanima uz pomoć meštana i pripadnika Jugoslovenske vojske u otadžbini. Spomenik je izrađen u Velikoj Britaniji i dopremljen u Srbiju.\n"To je bilo naše partnerstvo koje počiva na zajedničkim rizicima i žrtvama u svim operacijama, velika hrabrost koju su delili sa lokalnim partnerima i pružan je otpora okupaciji i pritisku", istakao je Ben Volas, ministar odbrane Ujedinjenog Kraljevstva.\nUčešće britanske specijalne jednice prethodilo je operaciji Halijard u kojoj je spašeno oko 500 pilota.\n"Uspeh te misije pomogao je organizovanju američke misije spasavnja od avgusta do decebra 1944. Prepoznali smo zajednički uspeh i doprinos britanskih i američkih specijalnih jedinica u akciji spasavanja savezničkih vazduhoplovaca u Srbiji", naveo je Džon Kapelo, predsednik Halijard fondacije.\nKao i ranije godišnjica operacije Halijard biće obeležena u septembru u Pranjanima. Tim povodom na Galoviću polju u planu je i sletanje malih privatnih aviona iz svih delova Srbije.\nPoliklinika KCS razmeštena na 20 lokacija zbog renoviranja


Radikalizacija protesta poljoprivrednika – paori 29. marta traktorima kreću ka Beogradu - Agroportal\nRadikalizacija protesta poljoprivrednika – paori 29. marta traktorima kreću ka Beogradu\nDatum: 23 marta, 2022\nu: Biznis forum, Kajron, Preporučujemo, Selo i ljudi, Top Sliders\nPoljoprivrednici iz više mesta za 29. mart najavljuju protesnu vožnju do zgrade Predsedništva Srbije u Beogradu. Razlog su neispunjeni zahtevi, kaže predsednik Saveza udruženja poljoprivrednika Banata Dragan Kleut. Prema njegovim rečima prvobitna želja poljoprivrednika zbog koje su i doneli odluku da sve proteste zamrzavaju za period posle predsedničkih i republičkih izbora, bila je da ni na jedan način ne utiču na aktuelan politički proces.\nČITAJTE I: Protest proizvođača mleka 25. marta u Šapcu, u pet do dvanaest\nMeđutim, prošlo je više od 10 dana od kako su uputili pismo predsedniku Republike Aleksandru Vučiću, predsednici Vlade Ani Brnabić i ministru poljoprivrede, šumarstva i vodoprivrede Branislavu Nedimoviću, u kom su izrazili želju za ponovnim razgovorom, ponovili ranije zahteve i dodali uslov da se ukine zabrana izvoza pšenice, kukuruza, brašna i drugih poljoprivrednih proizvoda. U ovom Savezu podsećaju da oni nisu prihvatili jednokratno povećanje diretnih davanja po hektaru sa 4.000 na 8.000 dinara.\n-Obećanja ministra poljoprivrede Branislava Nedimovića da će biti isplaćene zaostale subvencije stočarima koje kasne i pune dve godine, a bez kojih nije moguć opstanak ove proizvodnje, da će biti uvedene strože kontrole uvoza zamrznutog mesa i žive stoke jer se u domaćem svinjarstvu javljaju veliki problemi kao i mleka u prahu zbog čijeg velikog uvoza mlekare u poslednjih 7 dana smanjuju otkupnu cenu mleka za pet dinara po litru, nisu ispunjena. U međuvremenu doneta je Uredba o zabrani izvoza pšnice, brašna, kukuruza i ulja. Umesto da cene naše robe prate one na svetskim bezrama kada je u jednom momentu pšenica dostigla cenu od 420e/t, a kukuruz 410 e/t mi imamo zabranu izvoza.\nSa ovim cenama mogli smo da opstanemo uprkos poskupljenjima mineralnih đubriva, naftnih derivata. U ovim uslovima količina đubirva za prihranu pšenice smanjena je za 40-60 odsto, kada se govori o prolećnoj setvi šećerne repe, suncokreta, kukuruza i soje, pitanje je da li će ljudi koristiti veštačko đubrivo, objašnjava Kleut i dodaje da poljoprivrednici nemaju novca, svoje proizvode ne mogu da prodaju po cenama koje su na svetskim berzama, a sem toga, zbog insistiranjima države na korišćenju kredita u poslednjih 10 godina, kreditno su zaduženi. To znači da će mnogi morati da prodaju deo imanja da bi vratili dugove nastale ulaganjem u setvu. Veliki broj ljudi ide po bankama tražeći reprogram kredita.\nOn za Agroportal.rs kaže da sa ovom uredbom i zahtevima od pre nekoliko meseci da se subvencije po hektaru povećaju sa 4.000 dinara na 200 evra i da se ukinu akcize na evro dizel koji nisu ispunjeni, poljoprivrednici su primorani da iskažu svoje nezadovoljstvo. Svoju robu zbog zabrane izvoza ne mogu da prodaju i ubeđeni su da će neko profitirati na razlici u ceni i izvozu u susedne zemlje – Albaniju, Severnu Makedoniju, Crnu Goru. Članovi ovog Saveza smatraju da je izvoznički lobi jedan od najvećih krivaca za propadanje poljoprivrednih kombinata, ribnjaka i drugih poljoprivrednih preduzeća u poslednjih 20 godina.\n-Na sastanku UO Saveza udruženja poljoprivrednika Banata doneli smo odluku da radikalizujemo proteste i da prijavimo protesnu vožnju do Andrićevog venca u Beogradu. Odziv banatskih paora je veoma velik, a svoje pridruživanje protestu najavljuju i poljoprivrednici iz drugih delova Srbije. Na ovaj način aktiviramo protest koji smo ranije zamrzli nadajući se da ćemo imati otvoreno tržište i da će resorni ministar ispuniti bar deo svojih obećanja. Ovaj put ćemo istrajati u svojim zahtevima i nećemo tako lako odustajati, kaže Kleut.\nPored ranijih zahteva, poljoprivrednici sada traže i da se dozvoli neograničeno točenje goriva u kanistere, te da se u najkraćem roku ukine zabrana izvoza poljoprivrednih proizvoda. Kažu da će ovog puta u Beogradu ostati do ispunjenja zahteva, ma koliko dugo to trajalo.\nPrethodni : Mađarska: Upozorenje na sušu\nSledeći : Aktuelne mere u kontroli krompirovog moljca\nNove sorte jabuke\nI Uprava za veterinu digitalizuje usluge\nU Južnobačkom okrugu najskuplja njiva – U Južnoj i Istočnoj Srbiji jeftinije\nPiroćanski ća, ća, ća… I zašto posetiti Pirot\nNega i održavanje travnjaka u maju\nNa Geoportalu Uprave za poljoprivredno zemljište uskoro će biti „ucrtane“ i nove identifikovane napuštene državne parcele u 13 lokalnih samouprava u Srbiji


BAR NA DANIMA CRNOGORSKOG TURIZMA U CELJU - Putovanja i Turizam\nBAR NA DANIMA CRNOGORSKOG TURIZMA U CELJU\nPromocija je započeta na Međunarodnom sajmu preduzetništva u Celju, gde je Turistička organizacija Bar predstavila turističku ponudu grada sa akcentom na aktivni odmor kao i kroz bogat program KUD-a “Jedinstvo”. Tokom trajanja sajma u Celju, posetioci su se detaljnije upoznali sa novitetima turističke ponude Bara, manifestacijama koje slede u predstojećem periodu, cenama u privatnom i hotelskom smeštaju u postsezoni.\nS obzirom da gosti sa ovog tržišta, više preferiraju aktivni odmor u prirodi, ovom prilikom prezentovana je ponuda koja se odnosi na segment pešačenja, biciklizma, vožnja kajaka, krstarenja morem i jezerom, kanjoninga i planinarenja kojima mogu upotpuniti svoj odmor.\nPonuda grada je promovisana i u Ljubljani, uporedo sa celjskim sajmom, pa su u popodnevnim časovima na trgu u Stritarjevoj ulici posetioci imali priliku da se kroz zabavni program upoznaju sa crnogorskom kulturom i tradicijom. Tom prilikom posetioci su takođe informisani o turističkoj ponudi grada, a podeljen je i sav promotivni materijal.\nStarije objave REKORDNO LETO NA JAHORINI NAJAVA ZA JOŠ USPEŠNIJU ZIMU\nNovije objave DAN INOVACIJA U TURIZMU


Vesti oktobar 2011\nPostavljeno, 11. oktobar 2011. godine, Novi Sad.\nJoš 36 kuća za izbegličke porodice\nNOVI SAD – Fond za pružanje pomoći izbeglim, prognanim i raseljenim licima, zaključio je ugovore o otkupu još 36 kuća za izbegličke porodice u Vojvodini. Polovina od tog broja – 18 kuća – biće otkupljeno za potrebe izbegličkih porodica na području Sremske Mitrovice, a u okviru ovog programa, krov nad glavom dobiće još šest porodica na području Beočina, pet u Irigu, po dve u Žablju i Žitištu, te po jedna porodica u Vrbasu, Inđiji i Novom Bečeju.\nProgram otkupa 36 kuća, Fond realizuje u saradnji s beogradskom kancelarijom Visokog komesarijata Ujedinjenih nacija za izbeglice (UNHCR), a za realizaciju projekta je obezbeđeno 36,5 miliona dinara. Osim sredstava za otkup kuća, svim korisnicima ovog programa biće obezbeđen i dodatni "paket" pomoći u građevinskom materijalu, nameštaju, alatu i ostaloj opremi za domaćinstvo, u skladu sa potrebama samih korisnika.\nFond je u 2011. godini već otkupio 26 kuća za izbegličke i raseljeničke porodice, a isporučen je i građevinski materijal za započetu izgradnju i poboljšanje uslova stanovanja za još 40 porodica. Sa ovih 36 kuća, broj porodica koje će u ovoj godini biti stambeno zbrinute u programima pokrajinskog Fonda premašiće 100, koliko je bilo planirano u 2011.


U SARAJEVU OBAVLJENE MINI PRIPREME TAEKWONDO REPREZENTACIJE BIH | Hayat.ba\nMini pripreme kadetske i seniorske reprezentacije Bosne i Hercegovine u Taekwondou održane su ovog vikenda u sarajevu.\nPripreme je organizovao Taekwondo savez Bosne i Hercegovine u saradnji sa Federalnim Taekwondo savezom.\nTreninge su vodili treneri Ibrahim Kolja, Petar Boban i Mladen Ristić, a pripreme su organizovane kako bi se napravila selekcija BiH za predstojeće Evropsko prvenstvo za kadete i seniore.\nPodsjećamo, Bosna i Hercegovina je početkom ove godine dobila organizaciju Evropskih takmičenja u pet kategorija, ali će zbog pandemije COVID-19 biti održano samo kadetsko i seniorsko prvenstvo. Domaćin će biti grad Sarajevo u periodu od 10. do 13. decembra ove godine.\nKako je istakao Samir Šarić, predsjednik organizacionog odbora, prateći instrukcije nadležnih u vezi sa pandemijom i u svakodnevnoj komunikaciji sa Evropskom Taekwondo federacijom pripremaju se svi detalji ovog prestižnog događaja. Lokacija Evropskog prvenstva za kadete i seniore trebao bi biti Hotel Hills, a samom događaju moći će pristupiti samo takmičari, treneri i stručno osoblje.\nIz Taekwondo saveza su istakali i saradnju sa Olimpijskim komitetom BiH iz kojeg stručnim savjetima i dodatnom edukacijom pomažu organizaciju ovog, ali i drugih događaja u organizaciji Taekwondo saveza BiH.\nGORI VATRA: BJESNE POŽARI NA NEKOLIKO LOKACIJA U BIH, POGLEDAJTE GDJE...\nAdnan Herco - 05/03/2021 08:36 0\nPožar na Trebeviću iznad Sarajeva je pod kontrolom, ali vatra je planula na još nekoliko lokacija u BiH.\nSAD JE PRAVO VRIJEME ZA UKLANJANJE TOKSINA IZ ORGANIZMA: OVO JE...


Analiza je rađena u sklopu projekta „Monitoring reforme javne uprave-PARM“ koju TI BiH provodi zajedno sa Centrom za istraživačko novinarstvo (CIN) iz Sarajeva. Cilj projekta je stvaranje transparentnije, efikasnije i djelotvornije javne uprave koja će biti od koristi za sve građane.\nNovinarka CIN-a Mirjana Popović je rekla da se novac u budžetima ne troši uvijek transparentno, dodavši da su primanja zvaničnika često informacije koje institucije ne žele podijeliti sa javnošću, iako je riječ o novcu građana BiH. „Kada smo tražili podatke o prihodima funkcionera u državnom parlamentu, naš zahtjev je odbijen, pa smo ih morali tužiti. U tome nam je pomogao pravni tim TI-a BiH“, rekla je Popović.\nOna je podsjetila da funkcioneri dobivši poziciju u vlasti, dobiju i mogućnost raspolaganja ogromnim budžetom. Kao primjer je navela slučaj federalnog ministra poljoprivrede, vodoprivrede i šumarstva Jerka Ivankovića Lijanovića koji raspolaže godišnjim budžetom od oko 70 miliona maraka. Prema istraživanju CIN-a, ovaj ministar je u toku mandata dijelio poljoprivredne poticaje ljudima koji nemaju poljoprivredna dobra, ali su glasali za ministra u toku izborne kampanje. Također, dio novca iz budžetske rezerve, koji je trebao biti utrošen za hitne i nepredviđene aktivnosti, dijelio je kao socijalnu pomoć kolegama iz stranke.\nGrađani su upitani kako doživljavaju rad javne uprave i trećina ispitanika je rekla da su djelomično ili veoma zadovoljni uslugama u službama javne uprave te da smatraju da je njihov kvalitet isti kao prije pet godina. Većina se, međutim, požalila na komplikovane i duge procedure te neljubaznost zaposlenih. Građani se, uglavnom, ne mogu odlučiti imaju li povjerenje u organe javne uprave, dok trećina koja im vjeruje kaže da su najsigurniji u rad lokalne administracije.\nViše iz kategorije: « Za obnovu kuća milion KM BiH: najljepša nepoznata zemlja »


Delikatna situacija na severu Kosova – Nadlanu.com\nDelikatna situacija na severu Kosova\nUJEDINJENE NACIJE, 3. avgusta 2010. (Beta) – Generalni sekretar UN Ban Ki Mun ocenio je da je sveukupna situacija na Kosovu relativno mirna, ali i ukazao na politički delikatnu situaciju na severu Kosova, objavljeno je na sajtu UN.\nTaj izveštaj za period od 16. marta do 15. jula u utorak uveče će Savetu bezbednosti UN predstaviti šef UNMIK-a Lamberto Zanijer, na sednici koja počinje u 21 čas po srednjoevropskom vremenu.\nBan Ki Mun ukazuje da izveštaj obuhvata period pre nego što je Međunarodni sud pravde u Hagu 22. jula objavio svoje mišljenje o deklaraciji o nezavisnosti Kosova. Generalni sekretar UN dodaje da je 24. juna u pismu pozvao visoku predstavnicu EU za spoljnu politiku i bezbednost Ketrin Ešton da ispitaju preostale izazove vezane za Kosovo.\n“U pismu sam predložio da UN i EU, koja ima ključnu ulogu u promovisanju dijaloga u cilju rešavanja pitanja od zajedničkog interesa Beograda i Prištine, dogovore zajednički pristup”, naveo je Ban Ki Mun i dodao da je Eštonova u odgovoru ukazala da EU želi da pomogne Beogradu i Prištini da nastave svoj put ka Evropi.\nBan Ki Mun je u izveštaju pozvao strane da budu uzdržane i da imaju konstruktivan pristup kako bi se izbegla dalja eskalacija na severu Kosova gde je situacija, kako je ocenio, “politički delikatna”.


Crnadak u odvojenim posjetama primio ambasadore Egipta, Japana i Palestine – In reformator\nCrnadak u odvojenim posjetama primio ambasadore Egipta, Japana i Palestine\nMart 8, 2017 Mart 8, 2017 Urednik 598 Views ambasadori, igor crnadak, sastanci\nMinistar inostranih poslova Bosne i Hercegovine Igor Crnadak primio je 7. marta u odvojenim posjetama ambasadora AR Egipta Yasser Sayed Mahmoud El Atawija, ambasadora Japana Kazuya Ogawa i ambasadora Palestine Rezeq N.M. Namoora.\nSastanci su održani u funkciji priprema za predstojeće bilateralne posjete koje će uslijediti tokom godine, a glavne teme su bile proširenje bilateralne saradnje i bezbjedonosna pitanja.\nPrilikom razgovora ministra Crnadka sa sva tri ambasadora naglašeno je da su politički odnosi između BiH i država koje predstavljaju dobri i prijateljski, bez otvorenih pitanja, ali da je potrebno više učiniti na razvoju, unapređenju i jačanju ekonomskih odnosa.\nSagovornici su se složili da je organizacija susreta privrednika u vidu održavanja poslovnih foruma najefikasniji način za povezivanje poslovnih ljudi u cilju ostvarivanja njihove saradnje, kao i za predstavljanje i promoviranje interesantnih projekata potencijalnim investitorima.\nMinistar Crnadak je informirao sagovornike da BiH u svom vanjskopolitičkom djelovanju ostaje opredijeljena i privržena ideji da kroz uključenje u međunаrodne političke i ekonomske tokove nа rаvnoprаvnoj osnovi sа drugim zemljаmа izgradi svoje bilateralne i multilateralne odnose kako bi pružila građanima BiH i regionu mir, stаbilnost, ekonomski nаpredak i bolje obrаzovаnje – saopćeno je iz Kancelarije za odnose s javnošću MVP BiH.\n(Izvor: Fena/Foto: MVPBiH)\n← Tarik Kurbegović, direktor SASE: Kroz TIS do promocije i razvoja projekata širom regije\nDžeko: Golovi u Evropskoj ligi me motivišu →


AMERIKA NIKADA NEĆE BACITI RUSIJU NA KOLENA: Izjava Ramzana Kadirova izazvala buru, oglasio se i objasnio svoje riječi – Sandzaklive.rs\n1 911 1 minuta čitanja\n– To je moja izjava kao Ramzana Kadirova, a ne kao predsednika Čečenske Republike. To sam već pomenuo više puta. Kremlj mi ne daje nikakve direktive za iznošenje određenih teza. Kada pričam kao rukovodilac, reći ću da to kažem kao predsednik Čečenske Republike. U ovom slučaju, govorio sam kao običan čovek i bloger – napisao je Kadirov na Telegramu.\nTakođe je naglasio da sebe ne vidi na saveznim funkcijama – ni kao predsednika ni kao ministra.\nPrema rečima Kadirova, njegovo mesto je u Čečeniji, odakle “neće nigde ići”.\nPodsećamo, Kadirov je juče izjavio da SAD koriste Ukrajinu da na njenoj teritoriji postave vojne baze, dodajući da bi, da je na mestu ruskog predsednika Vladimira Putina, “odavno zauzeo Ukrajinu”.\n– Ako ima ljudi u Ukrajini, oni moraju da se suprotstave tome, a ako ih nema u Ukrajini, onda Rusija mora da preduzme mere – rekao je Kadirov.\n– Ako Amerika ili neko misli da je moguće uništiti Rusiju ili zauzeti ili baciti našu zemlju na kolena, to se nikada neće dogoditi – naglasio je Kadirov.\nDONJECKA REPUBLIKA TRAŽI ORUŽJE: Turski "Bajraktari" u rukama Ukrajinaca predstavljaju veliku opasnost\nČečeni nisu ludi, gurnuo ih zapad da se njih 2 milina bori sa Rusijom nuklearnom silom ali su ubrzo shvatili neke stvari. Muslimanski narodi u Rusiji i pod Rusijom su zemlje gde je narod obrazovaniji, države uređenje i žive u miru za razliku od arapskih zemalja koji se večito kolju i kupaju u moru krvi i gde su uvek prsti zapada, par miniujaturnih zemalja živi odlično a ostale u najvećoj bedi.


Lagard za veće oporezivanje tehnoloških kompanija - Bizlife.rs\nLagard za veće oporezivanje tehnoloških kompanija\n10:37 Beograd, 26/03/2019\nDirektorka Međunarodnog Monetarnog Fonda (MMF), Kristin Lagard pridružila se rastućoj težnji za većim oporezivanjem tehnoloških kompanija, kao deo šireg pregleda “zastarelih” pravila o globalnom korporacijskom porezu.\nU svom govoru u Vašingtonu, Lagard je rekla da Vlade država moraju da reaguju na rastuću zabrinutost da digitalne kompanije plaćaju mali porez u većini zemalja u kojima posluju.\nProšle godine je kancelar Velike Britanije Filip Hamond optužio međunarodnu zajednicu za “bolno” spor napredak u razvoju globalno priznatih digitalnih poreza. On je rekao da će Velika Britanija to učiniti samostalno sa dva odsto poreza na veće digitalne kompanije.\nOvog meseca je francuski ministar finansija Bruno Le Maire izneo planove za prikupljanje oko 500 miliona evra, od pet odsto poreza na 30 tehnoloških firmi, uključujući Gugl, Epl i Fejsbuk.\nLagard je istakla da je bilo potrebno ponovo razmisliti nakon nekoliko izveštaja, uključujući MMF-ov iz ovog meseca, koji iznose da sistemi poreza na dobit ne odražavaju promene u globalnoj ekonomiji.\nBez pojedinačnog imenovanja firmi, ona je rekla da podsticaj za ponovno razmišljanje međunarodnog oporezivanja korporacija proizilazi iz porasta visoko profitabilnih, tehnoloških biznis modela.\n“Trenutna međunarodna ‘arhitektura’ korporativnog oporezivanja je u osnovi zastarela”, istakla je ona.\nKako je rekla, analiza MMF-a pokazala je da su troškovi multinacionalnih kompanija koje prebacuju oporezivi profit na mesta s niskim porezima, najsiromašnije zemlje “stajale” stotine milijardi dolara izgubljenih prihoda.\nU izveštaju ovog meseca otkriveno je da je 150 najsiromašnijih zemalja izgubilo oko 200 milijardi dolara prihoda godišnje.\nOna je pozvala vlade da sarađuju na prevazilaženju logističkih i pravnih prepreka za ponovno “iscrtavanje” poreskih pravila.\nmmf porez kristin lagard


Šta evropski standardi donose Srbiji: stroža primena zakona o kontroli pušenja smanjuje broj preranih smrti - PLAC III projekat\nŠta evropski standardi donose Srbiji: stroža primena zakona o kontroli pušenja smanjuje broj preranih smrti\nPredstavljajući projekat PLAC III, vođa projekta Andrej Engelman rekao je da je cilj svih projektnih aktvinosti da se postigne usaglašavanje nacionalnog zakonodavstva sa pravnim tekovinama EU, čime se doprinosi pristupanju Srbije Evropskoj uniji. “Cilj je da se pomogne Srbiji da dostigne visoke standarde EU, a samim tim pomažemo da se poveća životni standard građana”, reko je on. Prema rečima Engelmana, pregovaračko poglavlje 28 – zaštita potrpšača i zaštita zdravlja – jedno je od najvažnijih oblasti u kojima PLAC III pruža podršku Srbiji.\nU uvodnom obraćanju, šef operacija Delegacije EU u Srbiji Ingve Engstrom rekao je da Evropska unija pokušava da uspostavi ravnotežu između slobode pušača i slobode nepušača, jer pušenje ubija i ima ne samo ozbiljne zdravstvene, već i teške ekonomske posledice. “Ovde se ne radi o potpunoj zabrani pušenja, već o obavezi države da obezbedi da se manje puši i da oni koji ne puše ne trpe posledice. Za državu je jako skupo da leči one koji su se razboleli zbog pušenja, bilo da se radi o malignim bolestima ili nekim drugim”, naveo je Engstrom.\nKerstin Petrič je navela iskustva zemalja članica EU: 19 zemalja EU do sada je zabranilo pušenje u zatvorenim javnim prostorima, a Irska je bila prva zemlja u svetu koja je još 2004. godine uvela totalnu zabranu pušenja na radnim mestima i u zatvorenim javnim prostorima, čime je do danas sprečeno skoro 4.000 smrtnih slučajeva. Ove godine, isti korak je preduzela i Švedska.\nAko se usvoje stroži zakoni, u narednih 40 godina moglo da bi se spreči čak 545.000 smrtnih slučajeva u Srbiji, navela je Kerstin Petrič projekcije SZO. U razgovoru sa novinarima, Kerstin Petrič i Uliana Bakh istakle su da se na nivou EU ulažu napori da se mladi ljudi odvrate od pušenja, kao i da strategija države za kontrolu duvana, da bi bila uspešna, treba da bude dugoročna.\nPrezentacija “Tobacco control in EU” (Vesna-Kerstin Petrič, Uliana Bakh)


U BiH se troši 54 posto uvoznog piva - Klix.ba\n8.12.2006. u 13:31\n"Kompanija Carlsberg predana je razvoju balkanskog regiona u čemu je BiH bitan dio i na čijem tržištu vidimo dobar potencijal za budući rast i unapređenje saradnje", izjavio je danas u Sarajevu izvršni potpredsjednik kompanije Carlsberg Breweries Danska Jorgen Bull Rasmussen.\nPredstavnici ove kompanije posjetili su Vanjskotrgovinsku komoru BiH gdje su razgovarali s potpredsjednikom Komore Milanom Lovrićem, povodom osnivanja firme Carlsberg BH d.o.o čiji je početak rada najavljen za 1. januar.\nVelike kompanije poput Carlsberga, kazao je Lovrić novinarima nakon sastanka, na ozbiljan način ulaze na nova tržišta, a što podrazumijeva određene standarde poslovanja i odgovornosti za tržište.\n"Otvaranje kompanije Carlsberg BH znači da smo prepoznali potencijal ovog tržišta", kazao je direktor ove firme Armin Bukarić dodajući da će direktno biti zaposleno 20 mladih radnika, te indirektno još 70 radnika u poslovima oko distribucije.\nCarlsberg najprije namjerava da unaprijedi prodaju postojećih brendova - prije svega Tuborga i Carlsberga kao lider brendova, a u regiji su već prisutni sa dva lokalna proizvoda "lav" i "pan" pivo. "Prvi korak bi bio unapređenje prodaje i što bolje pozicioniranje brendova Carlsberg korporacije, a kako se bude razvijao posao razvijat će se i investicije", kazao je Bukarić.\nPrema podacima VTK, BiH ima sve brendove piva poznate u regionu, a 54 posto potrošnje u BiH čini uvozno pivo po čemu prednjačimo u regionu. Kapaciteti u BiH postoje, ali nisu dovoljno iskorišteni, kazao je Lovrić.\nOn je izrazio očekivanje da će angažman Carlberga u BiH u budućnosti biti proširen novim investicijama.\nKada je u pitanju jaka konkurencija na tržištu piva, kako kažu predstavnici Carlsberga, kompanije su u ratu, a dobitnici su potrošači.


Simović: Interesovanje mladih razlog za optimizam u sektoru poljoprivrede - Volim Danilovgrad\nNaslovna - Novosti - Društvo - Simović: Interesovanje mladih razlog za optimizam u sektoru poljoprivrede\nSimović: Interesovanje mladih razlog za optimizam u sektoru poljoprivrede\nVlada nastavlja sa još izdašnijom podrškom poljoprivrednicima, posebno mladim. On je kazao da će Vlada Crne Gore i u narednom periodu nastaviti da kreira sve izdašniju podršku ne samo pčelarstvu, nego i svim sektorima poljoprivrede. Podsjetio je da je pčelarstvo ove godine imalo rast podrške za više od 26 odsto i da će takav trend biti nastavljen. Nastaviće se, kako je kazao, podrška vrijednom Savezu pčelarskih organizacija i unapređenje saradnje sa lokalnim samoupravama.\n“I ono što je najvažnije nastavićemo da pratimo vas u vašim pregnućimam i davanju odgovora na sve izazove na koje ćete nailaziti baveći se ovim osjetljivim poslovima, kakvo je pčelarstvo i generalno poljoprivreda. Budite i daje uporni, istrajni, budite vrijedni i rezultati neće izostati. Mi smo tu da vam pomognemo, da vas razumijemo, da iz godine u godinu kreiramo sve izdašnije mjere podrške. To vam pripada, to pripada svim vrijednim domaćinima, a posebnu privilegiju treba da imaju mladi koji se odlučuju da se bave poljoprivredom. Sa tim Vlada želi da razvija konkurentnost sektora poljoprivrede, da pošalje poruku posebne brige i odgovornosti za mlade i da podstakne kreiranje i otvaranje što većeg broja održivih, suštinski profitabilnih radnih mjesta”, poručio je Simović. Uprkos kišnom maju, očekuje se dobra pčelarska godina Potpredsjednik Simović je ovom prilikom podijelio zadovoljstvo zbog informacija koje ukazuju da ova godina ipak neće biti pčelarski kritična, kako se to moglo očekivati tokom neuobičajeno dugog i kišnog maja.\n“Prema informacijama sa terena, koje dobijam od naših stručnih službi i vrijednih pčelara situacija se drastično promijenila u pozitivnom smislu.\nDobijam informacije da su prinosi meda u košnicama više nego očekivani i da bi mogli već sada da očekujemo da bi i ova godina mogla da bude medonosna i dobra za pčelare. I iz ove situacije možemo da izvučemo zaključak i pouku, kao i u mnogim drugim situacijama, da se pregalaštvo vrijednih pčelara i svih vrijednih domaćina, upornost i rad na kraju isplate”, poručio je Simović.\n“Ponosna sam što je 95 mladih pčelara došlo u Kuću meda i što će imati priliku da se uvjere u sve aktivnosti ove pčelarske kuće i Saveza”, kazala je Kovačević pozivajući mlade pčelare da se uključe u udruženja pod okriljem Saveza kako bi iskoristili sve benefite podrške i mogućnosti za razvoj svog biznisa. Kovačević je podsjetila da Ministarstvo iz godine u godinu značajnu podršku pčelarstvu i najavila da će i Opština, u saradnji sa Ministarstvom, u svom budžetu za narednu godinu kreirati podršku pčelarstvu, izražavajući uvjerenje da će još više mladih pčelara biti na području Danilovgrada. Ona se posebno zahvalila potpredsjedniku Vlade Milutinu Simoviću na zalaganju za razvoj sektora pčelarstva i uopšte poljoprivrede, kao i na prilici da iz mjeseca u mjesec na teritoriji Danilovgrada zajedno promovišu rezultate.\nTagoviDanilovgrad Kuća meda Milutin Simović pčelarstvo Zorica Kovacevic\nPrethodno Janović u Danilovgradu: Radeći dobro za djecu radimo dobro za budućnost Crne Gore\nSledeće Kovačević: Kuća meda u Danilovgradu opravdala postojanje\nNa strelištu Vojske Crne Gore u Danilovgradu 11. januara 2020. godine održan je Novogodišnji Kup …


Košarkaši Radničkog „nišane“ treći uzastopni trijumf u „SBB Jezeru“ - KKK Radnički Kragujevac\nKošarkaši kragujevačkog Radničkog ugostiće ekipu Dunava iz Starih Banovaca u utakmici 25. kola Košarkaške lige Srbije, koja je zakazana za nedelju, 7. mart, od 17 časova u „SBB hali Jezero“. Kragujevčani bi pobedom u ovom meču došli u prilično povoljnu poziciju uoči konačnog raspleta neizvesne bitke za opstanak u ligi.\nKako se sezona u Košarkaškoj ligi Srbije bliži svom kraju, tako se i sve više zahuktava borba za opstanak u elitnom društvu. Stvari dodatno komplikuje situacija sa koronavirusom, koja pojedine ekipe stavlja u prilično nezavidan položaj, s obzirom da su ponovo primorane da odlažu svoje mečeve.\nTako će se u predstojećem 25. kolu Košarkaške lige Srbije – što zbog problema sa kovidom, što zbog obaveza određenog broja klubova u regionalnoj ABA 2 ligi – od planiranih osam utakmica, ovog vikenda odigrati samo tri, među kojima i duel u „SBB Jezeru“ između Radničkog i Dunava.\nPredstojeći meč ima veliki značaj za obe ekipe, koje su još uvek u situaciji da strepe za opstanak u ligi. Čini se da je ekipa iz Starih Banovaca u nešto težem položaju, s obzirom da se nalazi tik iznad opasne zone. Kragujevčani su u nešto boljoj poziciji na tabeli, ali daleko od toga da su prebrinuli sve brige u pogledu očuvanja prvoligaškog statusa.\nIza Šumadinaca su dve izuzetno važne pobede izvojevane na domaćem parketu u susretima sa OKK Beogradom i Pirotom, koje su im omogućile proboj ka sredini tabele. Ukoliko žele da tu i ostanu, izabranici trenera Ivice Vukotića moraće da savladaju ekipu Dunava, posebno jer ih nakon ove utakmice očekuje serija izuzetno teških mečeva protiv ekipa iz gornjeg dela tabele.\n„Alasi“ u „Jezero“ stižu osokoljeni trijumfom nad ekipom Zlatibora u prošlom kolu, kojim su prekinuli niz od tri uzastopna poraza. Sedam od ukupno osam ostvarenih pobeda u ovoj sezoni košarkaši Dunava su ostvarili na svom parketu, pa je jasno da se radi o pretežno domaćinskoj ekipi koja znatno slabije partije pruža izvan svoje dvorane.\nKragujevčani u prvom delu sezone nisu uspeli da „preplivaju“ Dunav i poraženi su u Starim Banovcima rezultatom 90:98. Pomenutu utakmicu obeležio je Dušan Majstorović sa 29 postignutih poena, koji će uz sjajnog krilnog centra Nikolu Kovačevića predstavljati glavnu opasnost po koš Šumadinaca.\nOčekuje nas sigurno jedna veoma teška i zahtevna utakmica protiv ekipe Dunava, koja je pobedom nad Zlatiborom u prošlom kolu pokazala da je u stanju da se ravnopravno nosi sa vodećim ekipama KLS lige. Nikako ne smemo sebi dopustiti da nas sputa važnost utakmice, već se moramo potruditi da na najbolji mogući način uđemo u meč i da pružimo maksimum svojih mogućnosti kako bismo došli do još jednog vrednog trijumfa, decidirano poručuje iskusni centar Radničkog Stefan Đorđević.\nMeč između košarkaša Radničkog i Dunava biće odigran pred praznim tribinama „SBB Jezera“, ali uz direktan prenos na Televiziji Kragujevac.\nSledeći članakTesan poraz košarkašica Radničkog na zatvaranju sezone\nRadnički bolji od Kolubare


Proizvodna cena maline 139 dinara - Ozonpress :: internet portal\nVo kolubarac 21/03/2019 u 08:35 Odgovorite\nPovrsno, vi i ne vidite od ludila koje vlada u Srbiji da dolaze nove zemlje sa kvalitetnom malinom,,,..a vi se svadjate oko …kilo mesa\nGrabski Malinar 21/03/2019 u 08:56 Odgovorite\nNe nasedajte na sns prevaru!\nSavamala 21/03/2019 u 10:03 Odgovorite\nOve godine ni 70 dinara vam ne bi placao otkup pa ponovo glasajte ekipu koja saradjuje sa izvoznicima!\nSaul Goodman 22/03/2019 u 18:35 Odgovorite\nTako je. Samo kažnjavanje daje efekta. Ovi što kukaju na cenu prvi su glasali za SnS gubare… Neka pate, nimalo ih ne žalim. U Lučanima su prošle godine osvojili ogromnu većinu, zašto kuknjava … To je vaš predsednik obezbedio, ta cena vam pripada budaletine šašave…\narilje 21/03/2019 u 11:26 Odgovorite\nPrvo da obalimo diktatora s vlasti, pa da maline beremo u slobodnoj Srbiji po realnoj ceni.


Polomljena stakla na hali "Partizan", Cvetanović proziva roditelje - JUGPRESS\nPolomljena stakla na hali “Partizan”, Cvetanović proziva roditelje\nPostavio: Jugpress 9 Januara, 2019\nNa tek izgrađenoj hali „Partizan“ vandali su uspeli da polome stakla. Gradonačelnik Leskovca Goran Cvetanović apelovao je na roditelje da više vode računa o svojoj deci i da sa njima puno razgovaraju kako bi u budućnosti bilo manje ovakvih problema.\n“Iskoristio bih ovu priliku da apelujem na roditelje da počnu da prate gde im se deca kreću, pogotovo u noćnim satima, da kontrolišu šta rade i sa kime se druže”, rekao je Cvetanović koji nije objasnio zašto je siguran da su stakla polomila baš deca .\n“Nije prvi put da je ova zgrada na meti vandala, ali od kako je dobila novi izgled i imajući u obzir koliko je uloženo u nju, ovako nešto je nedopustivo. Potrudićemo se da uradimo sve što je u našoj moći da obezbedimo halu kako se ove stvari ne bi ponavljale. Tu imamo i jedan problem, jer kada imate obezbeđenje onda vas opozicija proziva što dajete velike novce obezbeđenju. Pri tom objekte može da obezbeđuje samo onaj ko ima licencu, a koliko ja znam samo jedna firma na nivou grada tu licencu poseduje. Imamo i varijantu da to paze i uposlenici obližnje škole, ali i oni ne mogu sve da postignu, posebno što se radi o objektu koji je u vlasništvu SRC „Dubočica“ koji još uvek nije u funkciji,“ rekao je Cvetanović.\nOn nije pomenuo policiju kao instituciju kojaje , po zakonu, odgovorna za održavanje svake vrste reda i mira pa i istraživanje ovakvih slućajeva.\nCvetanović je rekao da će lokalna samouprava sigurno „nešto uraditi po ovom pitanju, pored sigurnosnih kamera i svega onoga što nije planirano, ali je očigledno da je potrebno. Pozitivan primer nam je i balon sala koja je stalno uništavana dok nismo napravili sigurnosnu ogradu.“\nStaklo je polomljeno na zadnjem delu hale, prema reci, gde su ranijih godina bile polomljene čak i cigle u zidu.\n9 Januara, 2019 8:48 pm


BalkanMagazin :: EP odbio mađarskog kandidata za komesara: Tročanji preti „pravosudnim merama“\npetak, 27. septembar 2019 10:20\nTročanji tvrdi da je reč o političkoj odluci, koja nije zasnovana na činjenicama\n(Mađarski kandidat za komesara osporen u Evropskom parlamentu: Laslo Tročanji)\nOdbor Evropskog parlamenta za pravna pitanja odbacio je kandidaturu Lasla Tročanjija za funkciju komesara za susedske odnose i proširenje EU.\nPosle saslušavanja Tročanjija na zasedanju zatvorenom za javnost, članovi Odbora zaključili su da on nije podoban za funkciju evropskog komesara zbog utvrđenog sukoba interesa. Već uoči zasedanja odbora bilo je poznato da su poslanici zainteresovani za detalje oko vlasničkog udela Tročanjija u jednoj pravničkoj firmi.\nKako je sâm Tročanji objavio na svom nalogu na društvenoj mreži Tviter, za odbacivanje njegove kandidature glasalo je 11 poslanika, 9 je bilo protiv, a dvoje uzdržano. Tročanji, u istom saopštenju, tvrdi da je reč o političkoj odluci, koja nije zasnovana na činjenicama i najavljuje da će preduzeti „sve potrebne pravne mere“.\nUrsula fon der Lejen i Laslo Tročanji 10. septembra, kada je nova predsednica EK predložila mađarskog predstavnika za evropskog komesara za susedske odnose i proširenje EU: Da li će Tročanji odbraniti kandidaturu ili će biti predložen novi kandidat?\nOdbacivanje Tročanjijeve kandidature nije veliko iznenađenje. Laslo Tročanji bio je od 2014. pa do maja ove godine mađarski ministar pravosuđa u vladi Viktora Orbana. Zbog pravosudne reforme koju je Tročanji sproveo kao ministar, Brisel je Mađarskoj zapretio sankcijama koje mogu da idu do oduzimanja prava učešća u donošenju odluka.\nOdlazeća Evropska komisija, uz podršku Evropskog parlamenta u prethodnom sazivu, tužila je Mađarsku Evropskom sudu pravde, između ostalog, zbog lošeg postupanja prema migrantima, sabijenim u kontejnere na mađarsko-srpskoj granici upravo po odluci Tročanjija.\nOdbor Evropskog parlamenta za pravna pitanja odbio je na istom zasedanju i kandidaturu Rumunke Rovane Plumb za funkciju evropske komesarke za transport.\nOčekuje se da će predsednica nove Evropske komisije Ursula fon der Lejen pozvati Mađarsku i Rumuniju da predlože nove kandidate.


► Vesić: Beograd predložio mere poboljšanja kvaliteta vazduha početak gradnje\nFoto: Beta / Predrag Mitic\nVesić je rekao da je vrednost metroa, koji je jedan od predloga mera, tri milijarde i dodao da "Beograd ima dovoljno para da sprovede mere".\nOn je, na javnom slušanju u Skupštini Srbije na temu "Kvalitet vazduha u Srbiji", rekao da će gradnja metroa početi krajem godine.\nPrema njegovim rečima, grad Beograd je odustao od nabavke novih autobosa javnog prevoza jer za javni prevoz grad više neće uzeti "nijedno vozilo koje nije na prirodni gas ili električno vozilo".\nVesić je kazao da će Beograd obezbediti 25 mernih stanica i da će merači kvaliteta vazduha biti postavljeni na 254 lokacije u gradu, ali i da je u planu izrada aplikacije za telefon putem koje će garđani moći da provere kvalitet vazduha u svakom delu Beograda.\nOn je dodao da će grad nastaviti da širi pešačke zone i da podstiče razvoj biciklističkog saobraćaja.\nVesić je rekao da je Beograd jedina lokalna samouprava u u ovom delu Evrope koja je izašla sa konkretnim planom rešenja zagađenja.\n11.02.2020, 11:33h ivan Preporuči (1)\nvesic grobar beograda. zakopace nas zagadjenjem. bolje da predlozi fotokataliticki preciscivac vazduha umesto gradnje metroa\n10.02.2020, 14:53h pal Preporuči\nMetro bez stanica na Prokopu, kliničkom centru i Slaviji, neverovatno! Mi ćemo biti verovatno jedini grad koji ima metro koji ne prolazi ispod glavne železničke stanice!!\nAerozagađenje je veoma opasno i sigurno je jedan od razloga za epidemiju malignih bolesti u Srbiji, ocenio je pedijatar i hematoonkolog doktor Dejan Škotić.


Tanjug 24. aprila 2019. 11:56\nBERLIN – Kandidat Evropske narodne partije za predsednike Evropske komisije Manfred Veber kaže da bi voleo da Velika Britanija ostane u Evropskoj uniji i upozorava da za evropske populističke stranke neće biti mesta u najvećem političkom bloku u EU ukoliko ne dele njegovu viziju o integrisanijoj i ambicioznijoj Evropi.\nVeber je u intervjuu za AP rekao da poštuje rezultat referenduma iz 2016. godine, ali da bi lično „uživao i zaista bio srećan da Velika Britanija odluči da ostane“.\n„Ono što mi u ovom trenutku želimo je samo da se taj proces ubrza kako bi se dale jasne naznake o njihovom planu za budućnost, jer poštujemo ishod i žalimo, ali ga ipak poštujemo“, rekao je Veber.\n„EPP je propagira ideju zajedništva i svako ko više ne veruje u ideju o integrisanijoj i ambicioznijoj Evropi ne treba da bude deo naše grupacije“, poručio je Veber.\n„U tekućoj godini borimo se protiv onih koji žele da unište našu Evropu. Nacionalisti su naši neprijatelji“, rekao je on.\n„Moje iskustvo, na osnovu razgovora sa ljudima širom Evrope, je da je pitanje o migracijama, a posebno ilegalnim, i dalje dominantno političko pitanje“, zaključio je Veber.


Moskva imala 500 lažnih bombaških prijetnji, evakuirano 250.000 ljudi - Vijesti Banja Luka\nFoto: Twitter Zvaničnici u Moskvi tvrde da je ruska prijestonica bila suočena s više od 500 lažnih dojava o bombama u dva mjeseca i da je kao rezultat toga izgubila milione dolara. Zvaničnici u Moskvi tvrde da je ruska prijestonica bila suočena s više od 500 lažnih dojava o bombama u dva mjeseca i da je kao rezultat toga izgubila milione dolara. Bujica lažnih bombaških prijetnji zahvatila je desetke ruskih gradova od početka septembra. Među onima koji su pogođeni takvim lažnim dojavama su svi moskovski aerodromi, željezničke stanice, tržni centri, banke, hoteli, škole i administrativne zgrade. Nikakvi eksplozivi nisu pronađeni nakon takvih anonimnih dojava.\nVladimir Černikov, čelnik odjela za sigurnost u gradskoj vladi Moskve, izjavio je u utorak da je više od 250.000 ljudi evakuirano nakon 564 anonimna upozorenja na opasnost od bombi u periodu između 11. septembra i 9. novembra.\nRuska vodeća agencija za unutrašnju sigurnost (FSB) saopćila je da nekolicina Rusa koji žive u inostranstvu stoji iza takvih poziva, ali ih nije identifikovala niti je opisala njihove motive, prenosi Associated Press. bomba Moskva Prijavi grešku\nOpćina Stari Grad pozvala Instituciju ombudsmena da preispita svoje preporuke u slučaju porodice Stojnić\nMiting u Briselu: “Za Kataloniju!”


Premijerka ide u Brisel, ne i pismo o Kosovu i Kataloniji\nVesti Autor:Maja Nikolić09. okt. 201718:01 > 18:11\nPremijerka Ana Brnabić od sutra boravi u Briselu, ali pismo s pitanjima o odnosu Evropske komisije prema pitanjima Kosova i Katalonije neće nositi. Dražavni vrh Srbije je, kako kaže predsednik Vučić, na molbu Španije, odlučio je da privremeno obustavi slanje pisma koje upozorava na primenu dvostrukih aršina Evropske unije.\nZašto Katalonija i Kosovo ne mogu da se porede? Kakve veze ima što je Španija članica EU, a Srbija ne? I kako to da poštujete Ustav Španije i njen teritorijalni integritet, a ne i Ustav Srbije koji jednako ne dozvoljava pravo na samoopredeljenje? Samo su neka od pitanja i kritika koje do evropskih zvaničnika zvanično neće doći. Jer pismo o kojem se danima govorilo i zbog kog je zasedao ceo državni vrh, ipak neće na put u Brisel s premijerkom.\nAleksandar VučićAna BrnabićKosovopismo


ZAVRŠEN ŠESTI TROFEJ LEŠTARA – Sport u Smederevu\nZAVRŠEN ŠESTI TROFEJ LEŠTARA\nFinalnim i utakmicama za treće mesto, juče je završen šesti Trofej leštara u odbojci na pesku. Najviše razloga za slavlje imali su, u konkurenciji muškaraca, OK Smederevo Carina, a kod devojaka ekipa HBIS.\nPetrović, Dabić, Kalinić i ostali odbranili su pehar osvojen prošle, ali i prethodnih godina, pošto su u finalu sa 2:0 pobedili ekipu Zlatnu kuglu. U borbi za treće mesto radovala se ekipa Klarići koja je sa 2:1 u setovima bila bolja od Leštara.\nKod dama pobednik je morao da odigra tri seta. Ekipa HBIS je sa 2:1 pobedila Kafe ćirilicu, a treće mesto pripalo je ekipi VIP party koja je bila bolja od ekipe Astra Telekom rezultatom 2:1.\nOsim pehara i diploma, prvo mesto u konkurenciji muškaraca nagrađeno je sa 35.000 dinara, a drugoplasiranoj ekipi pripalo je 15.000 dinara. Kod dama, prvoplasiranoj ekipi pripalo je 20.000 dinara, a vicešampionu 10.000 dinara.\nOvogodišnji turnir okupio je 10 ekipa u muškoj konkurenciji i šest u konkurenciji dama. Organizatori su zadovoljni kvalitetom odbojke ali posetom terenima koji su bili uređeni sa ovaj turnir.


Treći puk i pored zabrane na paradi?\nMirsada Lingo-Demirović 05.01.2017 20:02\nSARAJEVO - Pripadnici Trećeg pješadijskog (Republika Srpska) puka Oružanih snaga BiH u punom kapacitetu učestvovaće na proslavi Dana RS, saznaju "Nezavisne".\nReakcija je ovo na odluku Ministarstva odbrane BiH da u ceremoniji obilježavanja Dana Republike Srpske može učestvovati Vojni orkestar - bend Banjaluka, ali ne i pripadnici Trećeg puka. Ova odluka, kako je u četvrtak potvrđeno u MO, kao konačan stav proslijeđena je kao odgovor na zahtjev Milorada Dodika, predsjednika RS.\nBoris Jerinić, zamjenik ministra odbrane BiH, rekao je u danas da ne prihvata odluku da se učešće u ceremonijalnim aktivnostima 8. i 9. januara u Banjaluci odobri samo Vojnom orkestru OS BiH - bend Banjaluka.\nKoindicira ovo i sa Dodikovim stavom koji je dan ranije za "Nezavisne" izjavio da, ako ne učestvuje cijeli Treći puk, onda ne treba ni Vojni orkestar i da će to smatrati neprijateljskom aktivnošću OS BiH prema RS.\nSifet Podžić (DF), predsjedavajući Zajedničke komisije za odbranu i sigurnost, tvrdi pak da odluku o učešću Trećeg pješadijskog puka u manifestaciji obilježavanja Dana RS ne može donijeti Marina Pendeš, ministrica odbrane BiH, nego Predsjedništvo BiH konsenzusom.\n"Ministrica je dozvolila učešće Vojnog orkestra kao i uvijek, ali je previdjela odluku Ustavnog suda BiH. Ona je tu 'vruću loptu' trebala prebaciti Predsjedništvu BiH, jer samo ono može donijeti odluku. Sada je potez na Bakiru Izetbegoviću, bošnjačkom članu Predsjedništva BiH. On bi trebalo da zatraži krivičnu odgovornost ministrice Pendeš", rekao je Podžić.\nS druge strane, Mladen Ivanić, predsjedavajući Predsjedništva BiH, već ranije je izjavio da je pozivanje na odluku Ustavnog suda BiH prilikom praktične zabrane učešća Trećeg puka OS BiH na obilježavanju Dana RS potpuno nezakonito.\nSelmo Cikotić, savjetnik Bakira Izetbegovića, kazao je da je dugo bio u strukturama Ministarstva odbrane i da zna s čim se suočila Marina Pendeš, ministrica odbrane BiH, te da neki olako komentarišu sve to.\n"Ministrica Pendeš je htjela da ispoštuje potrebe srpskog naroda i dozvolila je Vojnom orkestru da učestvuje u ceremoniji polaganja cvijeća i odavanja počasti poginulim, ali nije mogla dozvoliti učešće vojnika u obilježavanju samog 9. januara, jer se to kosi sa odlukom Ustavnog suda BiH", kazao je Cikotić, dodavši da ne treba davati prejake izjave, da je potrebno međusobno uvažavanje.\nNedeljko Čubrilović, predsjednik NS RS, smatra da Treći pješadijski puk, koji baštini tradiciju Vojske RS, ima obavezu da se odazove pozivu predsjednika RS i učestvuje u programu obilježavanja 9. januara. Najoštrije je osudio odluku Ministarstva odbrane BiH.\nVukota Govedarica, predsjednik SDS-a, kazao je kako je očekivao da će Dodik iskoristiti veliko prijateljstvo sa predsjednikom HDZ-a Draganom Čovićem, ali da je sada, kako je rekao, "očigledno da su njihove veze više privatne prirode".\n"Dodik je više puta iskazao svoje lično uvjerenje da je Čović neko ko predstavlja RS u Predsjedništvu BiH, ali očigledno je da u ovom slučaju takve vrste saradnje nema", kazao je Govedarica, te ocijenio da institucije RS u skladu sa Zakonom o Danu Republike imaju obavezu da obilježe 9. januar, čija je pozicija definisana tim zakonskim aktom.\n"Nažalost, došli smo u situaciju da 9. januar ne obilježavamo onako kao što smo to činili do sada", rekao je Govedarica te najavio da će osim učešća na svečanoj akademiji povodom 9. januara u banjalučkoj dvorani "Borik", funkcioneri SDS-a organizovati svoj prijem povodom Dana RS.\nParalelno sa pričom o Trećem puku, nastavljena je i polemika o dolasku Tomislava Nikolića, predsjednika Srbije, na proslavu Dana Republike, koji je Izetbegoviću poručio da nema namjeru da odustane od posjete Banjaluci.\n"Naravno da ću otići da to obilježimo i proslavimo, Srbija i Srpska imaju specijalne veze. I ne priznajem takvu vrstu ucena", rekao je Nikolić, nakon što je Izetbegović prethodno pozvao Nikolića "da razmisli" o dolasku u Banjaluku na obilježavanje Dana Republike Srpske, 9. januara.\nAleksandar Vučić, premijer Srbije, rekao je u četvrtak da neće prisustvovati obilježavanju Dana RS - 9. januara, jer boravi u zvaničnoj posjeti Indiji, ali da je siguran da će u Banjaluku otputovati značajan broj srpskih ministara.\nUpitan da li bi preporučio Nikoliću da ide ili odustane od odlaska u Banjaluku, premijer je odgovorio da on nema šta da mu preporučuje, jer se, kako je rekao, predsjednik uvijek ponašao odgovorno i ozbiljno.\nMinistar unutrašnjih poslova Republike Srpske Dragan Lukač izjavio je da će sve aktivnosti proslave 9. januara - Dana Republike, obezbjeđivati više od hiljadu pripadnika MUP-a.


Tag / Francuski fudbaler / Vesti online\nDinamo hoće Le Taleka\nFudbaler Crvene zvezde Damjan Le Talek nalazi se na listi želja zagrebačkog Dinama, prenose lokalne "Sportske novosti".\nMaluda karijeru nastavlja u Luksemburgu\nNekadašnji fudbaler Čelsija i reprezentativac Francuske Floran Maluda je odlučio da u 37. godini potpiše za ekipu Diferdanža iz Luksemburga.\nRiberi: Neću više nastupati za reprezentaciju\nFudbaler Bajern Minhena Frank Riberi je rekao da više neće nastupati za reprezentaciju Francuske.\nSilvestre: Pomozimo našim prijateljima iz Srbije!\nNekadašnji defanzivac Intera, Mančester junajteda i Arsenala Mikael Silvestre na svom Tviter profilu napisao je poruku podrške i molbu za pomoć srpskom narodu u ovoj teškoj situaciji.\nPodrška od Anrija: Srbijo, Bosno, ostanite jaki!